CELEX: 32019R0461
Language: ro
Date: 2019-01-30 00:00:00
Title: Regulamentul delegat (UE) 2019/461 al Comisiei din 30 ianuarie 2019 de modificare a Regulamentului delegat (UE) 2016/522 în ceea ce privește excluderea Băncii Angliei și a Oficiului de administrare a datoriei Regatului Unit din domeniul de aplicare al Regulamentului (UE) nr. 596/2014 al Parlamentului European și al Consiliului (Text cu relevanță pentru SEE.)

22.3.2019   
               
               
                  RO
               
               
                  Jurnalul Oficial al Uniunii Europene
               
               
                  L 80/10
               
            
         REGULAMENTUL DELEGAT (UE) 2019/461 AL COMISIEI
         din 30 ianuarie 2019
         de modificare a Regulamentului delegat (UE) 2016/522 în ceea ce privește excluderea Băncii Angliei și a Oficiului de administrare a datoriei Regatului Unit din domeniul de aplicare al Regulamentului (UE) nr. 596/2014 al Parlamentului European și al Consiliului
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 596/2014 al Parlamentului European și al Consiliului din 16 aprilie 2014 privind abuzul de piață și de abrogare a Directivei 2003/6/CE a Parlamentului European și a Consiliului și a Directivelor 2003/124/CE, 2003/125/CE și 2004/72/CE ale Comisiei (1), în special articolul 6 alineatul (5),
         întrucât:
         
                     (1)
                  
                  
                     Tranzacțiile, ordinele sau comportamentele efectuate în vederea aplicării politicii monetare, a cursului de schimb sau de gestionare a datoriei publice de către un stat membru, membrii SEBC, un minister, o agenție sau o societate vehicul cu scop special pentru un stat membru sau mai multe state membre ori o persoană care acționează în numele acestuia/acesteia sau, în cazul unui stat membru care este un stat federal, de către un membru care face parte din federație sunt excluse din domeniul de aplicare al Regulamentului (UE) nr. 596/2014 în temeiul articolului 6 alineatul (1) din regulamentul menționat.
                  
               
                     (2)
                  
                  
                     O astfel de excludere din domeniul de aplicare al Regulamentului (UE) nr. 596/2014 poate fi extinsă, în conformitate cu articolul 6 alineatul (5) din respectivul regulament, la anumite organisme publice și bănci centrale ale unor țări terțe.
                  
               
                     (3)
                  
                  
                     Lista băncilor centrale din țări terțe care beneficiază de derogare, astfel cum este prevăzută în Regulamentul delegat (UE) 2016/522 al Comisiei (2), ar trebui să fie actualizată, inclusiv în vederea extinderii, după caz, a domeniului de aplicare al derogării prevăzute la articolul 6 alineatul (1) din Regulamentul (UE) nr. 596/2014 la alte bănci centrale și la anumite organisme publice ale unor țări terțe. Comisia monitorizează și evaluează evoluțiile relevante în materie de legislație și de reglementare din țările terțe și poate revizui derogările în orice moment.
                  
               
                     (4)
                  
                  
                     Regatul Unit a prezentat, la 29 martie 2017, notificarea intenției sale de a se retrage din Uniune în temeiul articolului 50 din Tratatul privind Uniunea Europeană. Tratatele nu se vor mai aplica Regatului Unit de la data intrării în vigoare a unui acord de retragere sau, în lipsa încheierii unui acord, la doi ani după respectiva notificare, cu excepția cazului în care Consiliul European, în acord cu Regatul Unit, decide în unanimitate să extindă această perioadă.
                  
               
                     (5)
                  
                  
                     Acordul de retragere, astfel cum a fost convenit între negociatori, conține prevederi pentru aplicarea dispozițiilor din legislația Uniunii în Regatul Unit și pe teritoriul acestuia după data de la care tratatele încetează să se mai aplice Regatului Unit. Dacă acordul va intra în vigoare, Regulamentul (UE) nr. 596/2014, inclusiv derogarea prevăzută la articolul 6 alineatul (1) din regulamentul respectiv, se va aplica Regatului Unit și pe teritoriul acestuia în perioada de tranziție, în conformitate cu acordul, și va înceta să se aplice la sfârșitul acestei perioade.
                  
               
                     (6)
                  
                  
                     Retragerea Regatului Unit din Uniune ar avea ca efect, în absența unor dispoziții speciale, faptul că Banca Angliei și Oficiul de administrare a datoriei Regatului Unit nu vor mai beneficia de derogarea existentă, cu excepția cazului în care sunt incluse în lista băncilor centrale și a oficiilor de administrare a datoriei din țări terțe care fac obiectul unei derogări.
                  
               
                     (7)
                  
                  
                     Având în vedere informațiile obținute de la Regatul Unit, Comisia a elaborat și a prezentat Parlamentului European și Consiliului un raport de evaluare a regimului aplicat pe plan internațional Băncii Angliei și Oficiului de administrare a datoriei Regatului Unit. Raportul respectiv (3) a concluzionat că este oportun ca banca centrală și oficiul de administrare a datoriei Regatului Unit să fie excluse din domeniul de aplicare al Regulamentului (UE) nr. 596/2014 odată ce Regatul Unit va deveni o țară terță. În consecință, Banca Angliei și Oficiul de administrare a datoriei Regatului Unit ar trebui să fie incluse în lista entităților publice care fac obiectul unei derogări, prevăzută în Regulamentul delegat (UE) 2016/522.
                  
               
                     (8)
                  
                  
                     Autoritățile din Regatul Unit au oferit asigurări cu privire la statutul, drepturile și obligațiile membrilor SEBC, inclusiv cu privire la intenția lor de a le acorda membrilor SEBC și altor organisme ale Uniunii și ale statelor membre care aplică politici monetare, ale cursului de schimb sau de gestionare a datoriei publice o derogare comparabilă cu cea prevăzută la articolul 6 alineatul (1) din Regulamentul (UE) nr. 596/2014.
                  
               
                     (9)
                  
                  
                     Prin urmare, Regulamentul delegat (UE) 2016/522 ar trebui modificat în consecință.
                  
               
                     (10)
                  
                  
                     Comisia continuă să monitorizeze periodic tratamentul acordat băncilor centrale și organismelor publice care beneficiază de o derogare de la cerințele privind abuzul de piață, incluse în lista din anexa I la Regulamentul delegat (UE) 2016/522 al Comisiei. Această listă poate fi actualizată în funcție de evoluția mecanismelor de reglementare din țările terțe respective și de orice nouă sursă de informații relevantă. O astfel de reevaluare ar putea avea ca rezultat eliminarea anumitor țări terțe de pe lista entităților care beneficiază de derogare.
                  
               
                     (11)
                  
                  
                     Prezentul regulament ar trebui să intre în vigoare de urgență și ar trebui să se aplice începând cu ziua următoare celei în care Regulamentul (UE) nr. 596/2014 încetează să se aplice Regatului Unit și pe teritoriul acestuia,
                  
               ADOPTĂ PREZENTUL REGULAMENT:
         
            Articolul 1
            Anexa I la Regulamentul delegat (UE) 2016/522 se înlocuiește cu textul din anexa la prezentul regulament.
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            Se aplică începând cu ziua următoare celei în care Regulamentul (UE) nr. 596/2014 încetează să se aplice Regatului Unit și pe teritoriul acestuia.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 30 ianuarie 2019.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 173, 12.6.2014, p. 1.
         
            (2)  Regulamentul delegat (UE) 2016/522 al Comisiei din 17 decembrie 2015 de completare a Regulamentului (UE) nr. 596/2014 al Parlamentului European și al Consiliului în ceea ce privește o derogare aplicabilă anumitor organisme publice și băncilor centrale din țări terțe, indicatorii de manipulare a pieței, pragurile de publicare, autoritatea competentă pentru notificările amânărilor, permisiunea de tranzacționare în perioadele închise și tipurile de tranzacții efectuate de personalul de conducere care trebuie notificate (JO L 88, 5.4.2016, p. 1).
         
            (3)  Raport al Comisiei către Parlamentul European și Consiliu - Exceptarea Bank of England și United Kingdom Debt Management Office în temeiul Regulamentului privind abuzul de piață (MAR) [COM(2019) 68].
      
      
         
            ANEXĂ
            
               
                  
                     „ANEXA I
                     
                                 1.
                              
                              
                                 Australia:
                                 
                                             —
                                          
                                          
                                             Banca de Rezerve a Australiei;
                                          
                                       
                                             —
                                          
                                          
                                             Oficiul de gestiune financiară al Australiei;
                                          
                                       
                           
                                 2.
                              
                              
                                 Brazilia:
                                 
                                             —
                                          
                                          
                                             Banca Centrală a Braziliei;
                                          
                                       
                                             —
                                          
                                          
                                             Trezoreria națională a Braziliei;
                                          
                                       
                           
                                 3.
                              
                              
                                 Canada:
                                 
                                             —
                                          
                                          
                                             Banca Canadei;
                                          
                                       
                                             —
                                          
                                          
                                             Departamentul de Finanțe al Canadei;
                                          
                                       
                           
                                 4.
                              
                              
                                 China:
                                 
                                             —
                                          
                                          
                                             Banca Populară a Chinei;
                                          
                                       
                           
                                 5.
                              
                              
                                 RAS Hong Kong:
                                 
                                             —
                                          
                                          
                                             Autoritatea monetară din Hong Kong;
                                          
                                       
                                             —
                                          
                                          
                                             Serviciile financiare și Oficiul de trezorerie din Hong Kong;
                                          
                                       
                           
                                 6.
                              
                              
                                 India:
                                 
                                             —
                                          
                                          
                                             Banca de Rezerve a Indiei;
                                          
                                       
                           
                                 7.
                              
                              
                                 Japonia:
                                 
                                             —
                                          
                                          
                                             Banca Japoniei;
                                          
                                       
                                             —
                                          
                                          
                                             Ministerul de Finanțe al Japoniei;
                                          
                                       
                           
                                 8.
                              
                              
                                 Mexic:
                                 
                                             —
                                          
                                          
                                             Banca Mexicului;
                                          
                                       
                                             —
                                          
                                          
                                             Ministerul de Finanțe și Credite Publice al Mexicului;
                                          
                                       
                           
                                 9.
                              
                              
                                 Singapore:
                                 
                                             —
                                          
                                          
                                             Autoritatea monetară din Singapore;
                                          
                                       
                           
                                 10.
                              
                              
                                 Coreea de Sud:
                                 
                                             —
                                          
                                          
                                             Banca Coreei;
                                          
                                       
                                             —
                                          
                                          
                                             Ministerul Strategiei și Finanțelor din Coreea;
                                          
                                       
                           
                                 11.
                              
                              
                                 Elveția:
                                 
                                             —
                                          
                                          
                                             Banca Națională a Elveției;
                                          
                                       
                                             —
                                          
                                          
                                             Administrația finanțelor federale a Elveției;
                                          
                                       
                           
                                 12.
                              
                              
                                 Turcia:
                                 
                                             —
                                          
                                          
                                             Banca Centrală a Republicii Turcia;
                                          
                                       
                                             —
                                          
                                          
                                             Subsecretariatul de trezorerie al Republicii Turcia;
                                          
                                       
                           
                                 13.
                              
                              
                                 Regatul Unit:
                                 
                                             —
                                          
                                          
                                             Banca Angliei;
                                          
                                       
                                             —
                                          
                                          
                                             Oficiul de administrare a datoriei Regatului Unit
                                          
                                       
                           
                                 14.
                              
                              
                                 Statele Unite:
                                 
                                             —
                                          
                                          
                                             Sistemul de rezerve federale;
                                          
                                       
                                             —
                                          
                                          
                                             Departamentul de trezorerie al SUA
                                          
                                       
                           
               ”